Document ID: 32004R1625

KOMISIJOS REGLAMENTAS (EB) Nr. 1625/2004
2004 m. rugsėjo 16 d.
dėl A3 eksporto licencijų išdavimo vaisių ir daržovių (valgomųjų vynuogių) sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 35 straipsnio 3 dalies trečią pastraipą,
kadangi:
(1)
Komisijos reglamentas (EB) Nr. 1431/2004 (2) kviečia dalyvauti konkurse, nustatant orientacinių grąžinamųjų išmokų dydžius ir galimų išduoti A3 eksporto licencijų kiekius.
(2)
Atsižvelgiant į pateiktus pasiūlymus, nustatomi maksimalūs grąžinamųjų išmokų dydžiai ir kiekių, nurodytų pasiūlymuose, kuriuose nurodyti maksimalūs grąžinamųjų išmokų dydžiai, patenkinimo procentas.
(3)
Maksimalus grąžinamųjų išmokų dydis valgomosioms vynuogėms, reikalingas orientacinio kiekio licencijoms išduoti, neviršijant konkurse pasiūlytų kiekių, yra didesnis už orientacinį grąžinamųjų išmokų dydį daugiau nei pusantro karto. Grąžinamujų išmokų dydis turi būti nustatomas atsižvelgiant į 2001 m. spalio 8 d. Komisijos reglamento (EB) Nr. 1961/2001, nustatančio išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves igyvendinimo taisykles 4 straipsnio 4 dalį (3).
(4)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Maksimalus grąžinamųjų išmokų dydis valgomosioms vynuogėms ir Reglamentu (EB) Nr. 1431/2004 paskelbtame konkurse pasiūlytų kiekių patenkinimo procentas yra nustatomas priede.
2 straipsnis
Šis reglamentas įsigalioja 2004 m. rugsėjo 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 16 d.

Labels: 3
17